CONCURS DE FOTOGRAFIA SANT ALBERT MAGNE 2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4924)
  + [Valencià](/va/acuerdo/4924)






Selector de idioma

Leer

* [Español](/es/acuerdo/4924)
* [Valencià](/va/acuerdo/4924)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA SANT ALBERT MAGNE 2018[Butlletí Oficial Universitat d'Alacant](/ca/Publicacion)
=====================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA SANT ALBERT MAGNE 2018

Data d'aprovació
:   24/10/2018

Data de publicació
:   26/10/2018

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4924.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4924)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4924)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA SANT ALBERT MAGNE 2018&url=https://www.boua.ua.es/va/acuerdo/4924)

**Títol:** CONCURS DE FOTOGRAFIA SANT ALBERT MAGNE 2018

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimecres, 24 d'octubre de 2018

CONCURS DE FOTOGRAFIA SANT ALBERT MAGNE 2018

1. Participants: podran participar-hi totes les persones que siguen membres de la comunitat universitària que integra la Universitat d'Alacant, com també antic alumnat d’aquesta universitat.

2. Modalitats. El concurs consta de dues categories:

Fotografia Científica.

Natura i Medi ambient.

3. Nombre d'obres per participant: Cada concursant podrà presentar com a màxim dues fotografies inèdites en cada modalitat.

4. Presentació de les fotografies. És obligatòria la presentació de cadascuna de les fotografies en dos suports: electrònic i en paper fotogràfic.

No entraran en concurs les fotografies que es presenten en un únic suport.

5. Control previ de l'originalitat de les obres.

a. Mitjançant el programari adient la Facultat de Ciències comprovarà que les fotografies que es presenten al concurs són originals íntegrament i que no han estat inspirades en l'obra d'un altre autor, ni en l’idea, ni en l’execució. No s'acceptaran fotomuntatges ni fotografies remostrejades, retocades en el contingut de la imatge o modificades de manera parcial.

b. Les fotografies que no complisquen aquestes condicions no seran admeses a concurs.

c. Una volta que hi hagen superat el control previ d'originalitat de les obres, en les fotografies que participen en concurs només es permetran els ajustaments de corbes, nivells, lluentor, contrast i saturació. L'organització es reserva el dret de demanar l'arxiu original JPG o RAW per a comprovar el compliment d'aquestes normes.

6. Desqualificació de fotografies. Seran desqualificades les fotografies els drets de propietat intel·lectual de les quals no pertanguen de manera íntegra i sense cap excepció a la persona participant en el concurs.

7. Característiques tècniques especials de la categoria de fotografia científica.

S'admetran a concurs en aquesta categoria les obres realitzades mitjançant instruments i tècniques que s'usen de manera habitual en aquest tipus de fotografia. L'autor o autora ha d’especificar quina tècnica i/o procés ha emprat per a realitzar la imatge.

8. Requisits tècnics de les fotografies en format electrònic i presentació.

Les fotografies en format electrònic hauran de tenir com a màxim 4 Mb i una resolució mínima de 72 ppp (píxels per polzada), hauran d’estar en format jpg, gif o png, i es presentaran al concurs mitjançant el formulari web que s'habilitarà en la pàgina de la Facultat de Ciències.

9. Requisits tècnics de les fotografies en format paper fotogràfic i presentació.

Les fotografies en paper fotogràfic han de tindre una grandària que no supere els 90 cm sumats els quatre costats. i s’han de muntar sobre una cartolina negra semirígida. El marge entre la fotografia i la vora externa de la cartolina haurà de ser igual o superior a 2 cm.

Sota la fotografia, de manera centrada i en paper blanc apegat sobre la cartolina negra s'inclourà el títol de la fotografia i el pseudònim de l'autora o autor, si en tingués, mai el seu nom, amb la finalitat de garantir l'anonimat de cada obra.

10. Presentació de les fotografies.

1. Les fotografies en paper fotogràfic es presentaran en el deganat de la Facultat de Ciències. Cada fotografia haurà d’anar dins d'un sobre tancat, que durà escrita només la frase "Concurs de Fotografia Sant Albert Magne 2018" i la categoria a la qual es presenta.

2. Cada sobre haurà de contenir:

I. La fotografia que es presenta a concurs.

II. Un sobre tancat més xicotet que el descrit en el punt 1, que contindrà un full amb el títol de la fotografia, categoria a la qual es presenta, nom i cognoms de l'autora o autor i pseudònim, si el té, NIF o NIE, telèfon i correu electrònic.

11. Exposició pública de les obres presentades. Quan haja acabat el termini de presentació, les fotografies en format paper s'exposaran en els taulers del corredor de la planta baixa de la Fase II de la Facultat de Ciències, i romandran en aquest lloc fins al gener de 2019. Les fotografies no premiades podran ser arreplegades personalment pels autors o autores des del 14 de gener fins al 28 de febrer de 2019 en la consergeria de la Fase II.

12. Premis. Ambdues categories del concurs tenen la mateixa dotació. Es concedirà un primer premi de 200€ i un segon de 100€ en cadascuna d'elles.

13. Jurat: composició, deliberació i decisió. El jurat estarà presidit per la degana o degà de la Facultat de Ciències, o persona en qui delegue, i estarà constituït per una persona membre del col·lectiu del PDI, una del col·lectiu d'estudiants, una altra del col·lectiu del PAS, tots tres de la Facultat de Ciències, i un tècnic del Taller d'Imatge de la UA.

El jurat emetrà la decisió citant les fotografies premiades només amb el títol, i solament coneixerà la identitat dels autors i autores després que s'haja produït la resolució, en el moment de signar l'acta del concurs. Tot seguit, es publicaran els premis en la web de la Facultat de Ciències.

El jurat podrà declarar desert el concurs en una o en les dues categories.

14. La Facultat de Ciències es reserva el dret d'editar i fer ús de totes les fotografies que s’hagen presentat al concurs sense ànim de lucre, per a finalitats acadèmiques o de difusió de la Facultat i esmentant-ne sempre l'autora o autor.

Els autors o autores de les fotografies premiades hi cediran, respectivament, tots els drets en favor de la Facultat de Ciències, que es reserva el dret d'editar-les i fer-les servir, sense ànim de lucre i citar sempre l'autora o autor.

Els participants seran responsables de les reclamacions que es puguen produir per drets de propietat intel·lectual o d'imatge d’altres persones.

15. La participació en aquest concurs implica l'acceptació d’aquestes bases. L'incompliment d'alguna d’aquestes bases donarà lloc a la desqualificació del concursant o de la concursant.

16. Marc legal i pressupostari. La dotació màxima per a aquesta convocatòria és de 600€ i es troba consignada en el Capítol 4 de crèdits de pressupost de la Facultat de Ciències. L'execució de la dotació esmentada està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, General de Subvencions, les regulacions, requisits i termes establits per les normes de funcionament intern de la UA i allò que aquesta convocatòria estableix.

Alacant, 24 d'octubre de 2018

Luis Gras García

Degà de la Facultat de Ciències





[Carretera Sant Vicent del Raspeig s/n  
03632 Sant Vicent del Raspeig - Alacant  
 Tel. 28 944 0930 - Fax 79 237 0029](https://www.google.es/maps/@75.155338,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12322&trk=tyah&trkInfo=tarId%2K6050899235675%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)